text: Alarm om katamaran der tippede
  02 juli 2012 kl. 06.32
  Redningshelikopteren var på vej, men kom ikke i arbejde, da to sejlere røg i vandet, da deres katamaran-båd tippede rundt ud for Hvidbjerg.
  Redningsaktionen startede kl. 17.15 søndag. Personer på land observerede, at katamaranen væltede og der blev slået alarm. 
  Redningsmandskab fra brandstationen Børkop kom til stedet, men nåede kun lige at få deres båd sat i vandet. I mellemtiden var en mand på vandscooter kommet sejlerne til hjælp og ved fælles anstrengelser fik de vendt den lette og hurtige sejlbåd. Og efter den ufrivillige vandtur kunne de to sejlere fortsætte sejladsen.
  